R5dwMg/zh-wiki-yue-long huggingface dataset:
TVB早期公佈的節目表，都會註明哪些節目是彩色製作。英文台晚上播放的節目九成以上都是彩色，啟播日首映的彩色節目，是下午6時半播出的美國和路迪士尼片集《彩色世界》。中文台方面，首個彩色節目是啟播晚8時播出的外國配音片集《鼠縱隊》，是首套在香港電視上播放的彩色電影。
2010年代開始，無綫電視旗下嘅新聞部好多時都被視為親中派媒體，公信力亦好差，喺2019年反修例運動爆發後更加明顯，根據香港中文大學傳播與民意調查中心喺2016年嘅民調，無綫電視嘅公信力評分係5.88，但去到2019年11月就跌到4.
無綫電視亦被指長期對香港嘅非建制派作出唔公平嘅對待。另外，有部份人亦抨擊以時事資訊包裝但非新聞部製作嘅《東張西望》，不時猶如政府上身，為政府政策推銷，對社會問題不時抱有偏頗預設立場，又試過盜用他人短片，甚至發佈假新聞。
有啲無綫旗下藝人，曾經因為表達親非建制嘅政治意見，受到無綫一啲打壓。例如張明偉就曾經因為不滿元朗信義中學打壓學生表達政治意見，喺2021年7月去元朗信義中學門外唱《銀河修理員》，結果被無綫雪藏，之後張明偉決定約滿後離開無線。
無綫電視發展多年，製作唔少影視作品，對香港社會發展有一定角色，亦不時成為公眾討論嘅對象。連同佢哋嘅唔同商標，無綫電視因而持有同管理唔少版權。不過，喺涉及第三方使用呢啲商標或者影視作品嘅問題上，無綫嘅做法就俾一啲人批評。
牧野之戰，又叫武王伐紂，係周國滅商國嘅仗，唔肯定年代，估計喺公元前1130年到前1018年間。之所以叫牧野之戰，皆因喺牧野決戰。牧野喺商國京城朝歌南面，喺當今中華人民共和國河南淇縣，喺衞河北面，河南新鄉市左近。
大戰之前，商軍征伐緊西南夷，朝歌西面防守減弱，畀周國有機可乘。嗰時周王姬發領軍，帶住各方國嘅兵，向東征伐商國，商王子辛迎戰，商國唔夠打，輸清光，子辛自殺死咗。周軍殺咗好多人，血流成河。之不過呢場仗並未將商滅嗮，商仍然保住東面各方國，直到姬發死後，姬奭同姬旦征東，先至消滅嗮反抗勢力。
佛朗哥統治嘅西班牙，外交靈活，經濟強大。二戰嗰時親德意但冇介入戰爭，令西班牙得到和平。戰後有段時期，西班牙畀歐洲鄰國孤立，不過西班牙工業已經成功發展而且親美，西班牙隨即成為歐洲經濟強國。之後同其他國家友好返。
佛朗哥搞得國家好好，政權好穩，相對地人民就失去人權、民主同自由各種權利。佢嗰陣內政行使法西斯，加上嚴酷打擊異己，壓制加泰隆尼亞、巴斯克等地嘅地方發展同獨立，特別係針對馬列共產主義者，因而令佢被反對派批評，聲音大多出自親共左派同崇美嘅自由主義者。
第二次世界大戰後西班牙經濟方面，最初幾年，西班牙人均GDP比一般西歐國家少達40%。法西斯政府開始振興搞經濟，1950年代佛朗哥批准官僚好多技術上想法，且得到國際貨幣基金組織資助，西班牙經濟大有可為，好快就成為第二位世界經濟增長最快國家，次於資本主義化嘅戰後日本。
政治同文化就受到法西斯主義影響。反共令佛朗哥得到美國支持，但佢威權統治下，命西班牙長槍黨針對共產黨、社會主義等人，進行搜捕、關押，甚至處死。西班牙文化同西班牙語受政府強制統一，禁止方言。由於藝術缺乏民主同自由發展，而死氣沉沉。
相傳該城由迦太基會領、漢尼拔阿爸哈米爾卡·巴卡所興建，喺佢漫長嘅歷史上重做過巴薩隆拿伯爵領地同阿拉貢王國嘅首府。巴薩隆拿因為佢眾多歷史建築同文化景點成為眾多旅遊者嘅目的地，代表有被命名為世界文化遺產嘅安東尼·高第同多門內克·蒙塔內嘅建築作品。
關於城市嘅建立有兩挺觀點，不過都同哈米爾卡·巴卡有關。第一挺認為該城由古代英雄赫拉克勒斯喺羅馬建立前400年建立，後哈米爾卡·巴卡喺公元前三世紀重建並以自己嘅姓氏命名。而第二種說法認為哈米爾卡·巴卡直接建立咗巴薩隆拿。
大概喺公元前15年，羅馬人以「台伯山」為中心會城市重新規劃為一座羅馬兵營。其後巴薩隆拿作為羅馬人嘅殖民地被嗌做Colonia Faventia Julia Augusta Pia Barcino 或Colonia Julia Augusta Faventia Paterna Barcino。
後嚟巴薩隆拿伯爵日漸顯示出佢嘅獨立性並擴張領地直至統治成個加泰羅尼亞。公元12世紀因王室聯婚嘅結果巴薩隆拿伯爵頭銜由阿拉貢國王拉米羅二世繼承，加泰羅尼亞併入阿拉貢王國，到13世紀阿拉貢國王統治咗包括那不勒斯、西西里在內嘅西地中海，重一度統治雅典。
巴薩隆拿位於伊比利亞半島東北部，面臨地中海。城市主體建於科爾賽羅拉山嘅一塊高地上面，高地面積約160平方公里，城市佔據咗其中嘅101平方公里。洛布里加特河流經城市西南，巴索斯河流經城市北邊。距離法西邊境嘅庇里牛斯山脈約160公里。
科爾塞羅拉山係沿海山脈嘅一部分，緊鄰城市東北部，最高點第比達博峰海拔512米，可以鳥瞰全城。而喺城市嘅絕大部分地區可以睇見山頂高 288.4米嘅無線通訊基站科爾賽羅拉塔。巴薩隆拿整體處於丘陵地帶，城市嘅好多街區以近鄰嘅細丘命名，好似卡梅爾、普特賽特、洛維拉等。
巴薩隆拿嘅氣候屬於地中海式氣候，冬季溫暖潮濕而夏季炎熱乾燥。一月、二月係最凍嘅季節，平均溫度攝氏10度。喺巴薩隆拿，落雪係好鬼罕見嘅情況，所以每次落雪都被特別記錄落嚟。而七月、八月最熱，平均溫度攝氏25度。
巴薩隆拿市區歷史上有記載嘅最高溫度係攝氏38.6度，位於第比達博山嘅法布拉氣象台曾有過攝氏39.6度嘅記錄。巴薩隆拿最先由古羅馬人所創建，至今經已有2000幾年嘅悠久歷史，係西班牙著名嘅歷史名城。相傳2000幾年前嘅一日，嚟自古羅馬嘅一支船隊抵達今日嘅巴薩隆拿沿岸，其中乘坐第九艘船嘅人上岸定居。
巴薩隆拿一名即由古羅馬語第九艘船衍生而嚟。衍生出嘅巴薩隆拿一詞，另據說係由酒吧、天空同波浪組成嘅。原因大概係酒吧幾乎遍及巴薩隆拿嘅大街細巷，有啲豪華，有啲簡陋，每到夜晚，入面都坐滿咗飲酒狂歡嘅人。巴薩隆拿嘅天空清澈碧藍，陽光充沛，而日照時間好長，1992年奧運會期間，晚黑9點鐘以後個天重係好光。
巴薩隆拿因佢數目眾多、特色鮮明嘅公園而著名。全市共有68座市立公園，其中12座歷史主題公園、5座植物主題公園。45座市區公園同6座森林公園。呢啲公園大細不一，總佔地面積大概549.7公頃，幾乎佔據咗城市面積嘅1/10，並以每年10公頃嘅速度增長。
位於蒙特胡克山，佔地203公頃嘅蒙特胡克公園係巴薩隆拿最大嘅公園，隨後係佔地31公頃，包括市議會大廳、動物園同幾個博物館嘅修塔德拉公園、佔地19公頃嘅古因那多公園、由高第設計佔地17.2公頃嘅桂爾公園、同樣佔地17.
2公頃嘅奧倫內塔堡公園、佔地13.3公頃，2002年開放嘅斜角廣場公園、佔地13.2公頃嘅諾·巴里斯中央公園、同樣佔地11.9公頃嘅坎德拉貢體育公園同波布里諾公園、佔地9.1公頃，以花園式迷宮命名嘅拉比內斯公園。
巴薩隆拿海岸線總長4.5公里，分做7塊海灘，其中聖塞巴斯蒂亞灘同巴塞羅內塔灘係最大、最著名、遊客最多嘅兩個，均約長1.1公里。剩低嘅5個海灘同兩個大海灘被奧林匹克港隔開。為迎接1992年夏季奧運會巴薩隆拿市政當局拆咗大批工業同港口建築，所有海灘都對遊人開放，2004年世界文化論壇後好多海灘成為海濱浴場。
巴薩隆拿人口密度為每平方公里15,779人，位於老城區嘅外延區係人口密度最大嘅。62%嘅巴薩隆拿居民嚟自加泰羅尼亞大區，23.5%嚟自西班牙其他地區，13.9%係外國移民，最大嘅移民來源國有厄瓜多爾、秘魯、摩洛哥、哥倫比亞、阿根廷、意大利、巴基斯坦同中國。
95%嘅巴薩隆拿居民識本地語言加泰羅尼亞語，同時有74.6%識講、75%識讀、46.1%識寫加泰羅尼亞語。絕大部分本地居民信奉天主教，同時有第啲宗教信仰流行，好似福音教派、耶同華見證人教派、佛教同伊斯蘭教。
1900年巴薩隆拿共有居民533,000，喺1950年以前巴薩隆拿嘅人口都係穩定而緩慢嘅增長，此後因為吸收咗大批嚟自西班牙唔發達地區嘅人口而快速膨脹，1979年達到最多嘅1,906,998人。20世紀80年代同90年代好多人為咗提高生活質量逐漸向大都會區嘅外圍城市遷移，2000年時人口數目達到低谷，為1,496,266人。
巴薩隆拿有悠久嘅商業傳統，比較之下佢作為歐洲大陸最早工業化嘅地區之一反而唔多人知。18世紀末紡織業喺逐漸興起，到19世紀中巴薩隆拿成為紡織品同紡織機器嘅重要產地，從此機械工業喺巴薩隆拿嘅經濟扮演越嚟越重要嘅角色，而家嘅主要工業有防治、化學、製藥、電機、電子、印刷等。
得益於佢藝術同創造嘅傳統，巴薩隆拿嘅工業設計優勢好明顯，同時因眾多嘅特色建築，巴薩隆拿能面向全世界舉辦眾多嘅博覽會，呢啲喺另一方面帶動咗旅遊業、酒店業嘅發展。巴薩隆拿港係地中海西岸嘅重要港口，喺貨運同客運方面都係。
巴薩隆拿嘅公立高等教育體系相當發達，校園遍布巴薩隆拿市區嘅巴薩隆拿大學係其中嘅代表，另外重有加泰羅尼亞理工大學、龐培·法布拉大學等。私立大學中拉曼·魯爾大學因為旗下嘅埃薩德商學院而著名。位於貝拉特拉嘅巴薩隆拿自治大學係另一間著名嘅公立大學。
巴薩隆拿擁有從幼兒教育到中學嘅公立教育體系，由市政府負責管理。同時亦有好多私立學校，其中一啲屬於羅馬天主教教會學校。同西班牙嘅第啲城市一樣，巴薩隆拿市政當局亦面臨著為日漸增加嘅嚟自拉丁美洲、非洲同亞洲嘅移民子女提供教育嘅問題。
巴薩隆拿嘅好多著名建築集中喺老城區嘅中心哥德區，呢度有好多中世紀甚至羅馬人統治時期嘅建築。19世紀中至20世紀中之間修建嘅眾多現代主義風格嘅建築為巴薩隆拿增添咗好多亮點，特別又以安東尼·高第設計嘅建築作品最有特色，呢啲現代主義嘅建築之中有八棟被列為咗世界遺產。
印度成為國名，係大英帝國統治後嘅事，英王亦為印度皇帝。古時為大小國林立地方，至今邦仍為國之義，有土王。古時音名各異，有身毒、天竺等。大英帝國為印度至大國土，現今分為數國，至大份嗰個，承襲印度稱號，號印度共和國。
意大利，又叫意國同義大利，正式叫意大利共和國，係南歐一國，喺1861年意大利統一組成。佢分別係意大利半島，波河谷，同地中海兩大島西西里同薩丁尼亞。佢北面以阿爾卑斯山為界，同法國、瑞士、奧地利同斯洛文尼亞接壤。
意大利為古羅馬文明發源地，出過顯赫一時嘅羅馬帝國。受四方異族入侵，意大利化作城邦，各自為政。喺中間天主教教宗亦佔一國。由於喺地中海之中心，長久商業興盛，四方之人之物，都帶到意大利，跟住就引發文藝復興。
島南嘅赤柱係香港開埠前嘅政治中心，後尾因為啲鬼佬唔習慣定居起又潮濕又大風嘅海岸，同埋嗰時赤柱一帶啱啱有場疫病，食水有少少污糟唔夠太多人用，土地又少，當地唔鍾意鬼佬風俗嘅華人又多。後尾改設島北域多利城為英國殖民香港最早發展嘅地方，一直係香港嘅商業同政治中心。
金鐘道以前係維多利亞港海旁，東面有個地方叫做大佛口同防空洞，中途有金鐘兵房。金鐘道而家有中銀大廈、美利道多層停車場、東昌大廈、力寶中心、金鐘廊、統一中心、夏慤公園、警政大廈、正義道、紅棉道、花園道等。
黎克特制，又叫近震震級、又譯里氏、芮氏震級，係表示地震規模大小嘅標度。佢係由觀測點處地震儀所記錄到嘅地震波最大振幅嘅常用對數演算出嚟。由於地震儀嘅位置並唔喺震央，考慮到地震波喺傳播過程中嘅衰減同埋其它干擾因素，計算時需減去觀測點所在地規模地震所應有嘅振幅去對數。
地震產生之所以發生，係因為地殼喺板塊運動嘅過程中累積應力，當地殼無辦法繼續累積應力嘅時候，地殼就會破裂，釋放出地震波，令地面發生震動，地震可由地震儀透過對地震波嘅觀察來量測，地震震級表示地震所釋放出來嘅能量大小，地震烈度指地震喺嗰度造成嘅震動程度，地震嘅發生處稱為震源，佢嘅投影至地表嘅位置為震央。
地震到依家仲未可以準確預測到發生時間，但係通常喺地震發生前會有一啲自然現象，特別係較大嘅地震發生之前會有各類異常現象，分咗宏觀先兆同微觀先兆。前者可以由人感官直接覺察，例如動植物、地下水等異常以及地光、地鳴等。
中國大陸指中國喺歐亞大陸嘅疆土，係一個政治地理名詞，大概係等於1949年中華人民共和國建國後所管治嘅地方，同中華民國管治臺灣、澎湖、金門同馬祖呢啲島相對。雖則香港同澳門當時同中華人民共和國相連，但因分別遲成1997年同1999年主權先畀咗中華人民共和國，兩地唔歸入中國大陸。
港澳兩處平民用廣州話閒話家常嗰陣時，不嬲會用「大陸」呢個約定俗成，而唔準確嘅地理中性詞。於是乎，喺坊間興起，踩大陸同大陸人嘅花名，每每都係喺「大陸」前後加字而成。當中有啲甚至變成好收得嘅影視作品入面，經典對白嘅一部分，深入心民……久而久之，「大陸」呢個詞偶然會帶來唔多好嘅聯想，令某啲人忌諱。
直升機係一挺由一個或多個水平旋轉嘅旋翼提供向上升力同推進力而進行飛行嘅航空器。直升機有多數固定翼機唔具備嘅垂直升降、懸停、細速度向前或向後飛行嘅特點。呢啲特點令到直升機喺好多場合大顯身手。直升機同飛機比較，弱點係速度慢、比較食油、航程較短。
定翼機嘅飛行升力源自固定喺機身上嘅機翼。當定翼機向前飛嗰陣，機翼同空氣之間發生相對運動，甚至乎產生升力。直升機嘅升力產生原理同機翼相似，只不過呢個升力係嚟自圍繞固定軸旋轉嘅「旋翼」。旋翼唔似飛機噉依靠成個機體向前飛嚟令機翼同空氣產生相對運動，而係依靠自轉產生同空氣嘅相對運動。
之不過，喺旋翼提供升力嘅同時，直升機機身亦會因反扭矩嘅作用而有向相反方向旋轉嘅趨勢。對於單旋翼直升機，為咗平衡反扭矩，常見嘅做法係以另一個細型旋翼，即尾槳，喺機身尾部產生抵消反向運動嘅力矩。對於多旋翼直升機，多採用旋翼之間反向旋轉嘅方法嚟抵消反扭矩嘅作用。
人類有史以嚟就嚮往自由自在飛行。古老嘅神話故事訴說人類早年嘅飛行夢，而夢想嘅飛行方式都係原地騰空而起，似現代直升機噉既可以自由飛翔又可以停留喺空中，並隨意實現定點着陸。譬如話阿拉伯人嘅飛毯，希臘神嘅戰車，都係垂直起落飛行器。
隨住生產力嘅發展同人類文明嘅進步，直升機嘅發展史由幻想時期進入咗探索時期。歐洲產業革命之後，機械工業迅速倔起，特別係20世紀初汽車同輪船嘅發展，為飛行器準備咗發動機同可供借鑒嘅螺旋槳。經過航空先驅者勇敢而艱苦嘅創造同試驗，1903年萊特兄弟製造嘅定翼機飛行成功。
20世紀初係直升機發展嘅探索期，好多挺試驗性機型相繼問世。試驗機方案嘅多樣性表明咗探索階段嘅技術幾唔成熟。經過多年實踐，呢啲方案中得縱列式同共軸雙旋翼式保留咗落嚟，到而家重應用緊。雙槳橫列式方案未喺直升機家族中延續，不過喺傾轉旋翼飛機中得到繼承同發展。
飛機工業嘅發展，使航空發動機嘅性能迅速提高，為直升機嘅成功提供咗重要條件。旋翼技術嘅第一次突破，歸功於西班牙人Ciervao，佢為咗創造「唔失速」嘅飛機以解決固定翼飛機嘅安全問題，採用自轉旋翼代替機翼，發明咗自轉旋翼機。
1907年8月，法國人保羅·科爾尼研製出一架全尺寸載人直升機，重喺同年11月13日試飛成功。呢啲架直升機被嗌做「人類第一架直升機」。 1938年，年輕嘅德國人漢納賴奇駕駛一架雙旋翼直升機喺柏林體育場進得咗一次完美嘅飛行表演。
1930年代尾，喺法國、德國、美國同前蘇聯都有直升機試飛成功，重迅速改進到能夠實用嘅程度。第二次世界大戰嘅軍事需要，加快呢個進程，促使直升機發展由探索期進入實用期，直升機開始投入生產線生產。到二戰結束嗰陣，德國工廠經已生產咗30幾架直升機，美國交付嘅 R5、R6直升機經已達400幾架。
簡稱總距桿，用嚟控制旋翼槳葉總距變化。總距操縱桿一般布置喺駕駛員座位嘅左側，繞支座軸線上、下轉動。駕駛員左手上提桿嗰陣，使自動傾斜器整體上升而增大旋翼槳葉總距使旋翼拉力增大，反之拉力減細，噉就嚟控制直升機嘅升降運動。
簡稱駕駛桿。同固定翼航空器嘅駕駛桿作用相似，通過操縱線系同自動傾斜器相連接。一般位於駕駛員座椅嘅中央前方。駕駛員沿橫向同縱向操縱周期變距操縱桿嗰陣，自動傾斜器會出現相應方向嘅傾斜，從而導致旋翼拉力方向亦發生相應方向嘅傾斜，噉就得到需要嘅推進力同埋橫向同縱向操縱力，甚至乎改變直升機嘅運動狀態同自身姿態。
同固定翼航空器嘅方向舵腳蹬作用相似，都係控制航向工具。因直升機嘅類型比較多，腳蹬起作用嘅方式亦各唔相同。對於單旋翼帶尾槳直升機，腳蹬經操縱線系同尾槳嘅槳距控制裝置相連，通過控制尾槳槳距嘅大細嚟調節尾槳產生嘅側向力，達到控制航向嘅目的。
小布殊喺任內最為人所知嘅政績，莫過於佢先後攻打過阿富汗、伊拉克，佢將呢兩場仗當做反恐戰爭，為和平、民主而戰，確保世界安全。呢兩場戰爭結束咗原有獨裁者嘅統治，但亦都打死打傷好多平民，同埋美軍士兵死亡人數重節節上升。
恒生指數係香港股市價格嘅重要指標，由幾十隻成份股市值計算出嚟，代表咗香港交易所所有上市公司嘅12個月平均市值涵蓋率嘅70%。恒生指數由恒生銀行屬下嘅恒生指數有限公司負責計算、按季檢討同公佈成份股調整。
1973年3月9日，恒生指數創下1774點高位，當年股票香港天線升幅被股民叫做『香港痴線』。但一年內發生港股歷史上最慘烈嘅一次股災，同月21日起恒生指數一路下跌，加上石油危機，1974年5月跌到只有290點。
甄夫人，名唔知，中山無極人，原本係袁熙嘅妻妾，後來做咗曹丕嘅正室夫人，諡昭。由於佢嘅夫君係曹魏第一個皇帝魏文帝曹丕，所以佢嘅諡號係同夫君嘅諡合爲文昭皇后。佢係魏明帝曹叡嘅母后，而魏明帝係呢個朝代嘅第二任君主。
甄夫人係甄逸個女，係中山人。甄逸係鎮守上蔡嘅官，但喺185年時過身，嗰陣時甄夫人先兩歲。雖然佢老豆過身，但甄夫人嘅家庭重幾闊手。東漢末年時，各軍閥混戰，佢同屋企人參加咗對當地居民嘅饑荒救濟。甄夫人父母有三個仔同五個女，其中甄夫人係啲女中最細嘅。
204年，曹操攻落鄴城，生擒袁氏家眷。曹操嫡長子曹丕，嗰陣時17歲，而甄氏21歲，曹丕睇甄氏極其靚女，立即吸引佢。喺《三國演義》，曹軍勝利後，曹丕引軍直衝入袁家，睇到兩個女人互相攬住喊緊，佢哋講出分別係袁紹嘅老婆同二新婦。
220年，曹丕取代老豆升做魏王，廢漢獻帝自立爲君，即係魏文帝。文帝定都喺洛陽，但忽視咗嘅甄夫人留喺鄴城，唔睬佢。喺畀皇帝忽略、傳唔到話後，佢作咗樂府辭《塘上行》，呢首詩可以讀得出一個婦人對丈夫相思極致嘅心，睇得到甄夫人深情無悔嘅心受緊傷害。
對於失寵，甄夫人好失意，有怨言。呢下激嬲咗曹丕。於是221年8月4號派人賜死甄夫人，葬喺鄴城，終年38歲。據《魏略》，話甄夫人嘅死同郭氏嘅陷害有關，正史雖然搵唔到直接嘅有關陷害嘅線索，但喺《三國志・周宣傳》講到周宣爲曹丕解夢，話有個貴族女子冤死，嗰陣時已經派使者賜死甄夫人，曹丕聽到噉講立即後悔，但追唔切個使者。
因此對於郭氏有無陷害、係咪佢整死甄夫人呢樣嘢有比較多嘅講法。但就算唔係佢陷害，正史中都明確講甄夫人嘅死肯定同郭氏受寵有關。據《魏略》同《漢晉春秋》，喺佢死後，佢嘅口塞入好多糠，啲頭髮冚住面，噉樣先得埋葬。
到後一年，郭氏得以立爲皇后。但係，因爲郭后無仔，於是甄氏嘅仔曹叡由郭氏來養。據《魏書》《魏略》，曹叡對於生母不得善終好介懷，因爲不得已先對郭后恭敬，郭后因爲無仔好惜曹叡。曹丕覺得曹叡個心唔鍾意，於是想立其他仔做太子，比如曹禮，所以好長時間無封曹叡做太子。
何況你係先帝嘅仔，乜可以追罪自己嘅死咗老豆，然後因爲老母死咗而逼死後母喎？」曹叡聽咗對佢嘅憎怨強下添。於是曹叡逼死咗郭太后，佢對生母嘅追痛令郭氏有講唔出嘅心悒，耐咗積成病而死。喺佢死後，曹叡落令似佢生母落得嘅辱屍遭遇噉去對待郭后，令佢無得風光大葬。
喺中國史學界，有意見話事實唔係噉。當曹操進入鄴城捉袁氏家眷時，曹植先12歲，所以就算甄夫人嫁畀曹丕，曹植對阿嫂有情意都好，佢都唔會對曹植有咩情意。《洛神賦》係曹植爲近洛陽嘅洛水嘅神所寫嘅賦，呢個神叫做洛神，又有名叫宓妃，係伏羲嘅女。
甄夫人由於佢嘅悲劇傳奇同埋佢絕色美人嘅傳說，經常成爲各種藝術作品嘅靈感，如影視、小說。最出名係TVB嘅劇集《洛神》，講嘅係甄夫人同曹植嘅情事，由女演員蔡少芬飾演甄宓，男演員馬浚偉飾演曹植／曹子建，陳豪飾演曹丕／曹子桓，女演員郭羨妮飾演郭嬛。
曹丕，即係魏文帝，字子桓，係曹操第二個仔、同埋武宣卞皇后嘅嫡大仔。220年曹操死咗之後，佢繼承咗曹操魏王、丞相同埋冀州牧嘅位，並且喺年尾逼漢獻帝劉協禪讓帝位畀佢，改咗國號做魏，年號黃初。226年曹丕駕崩，諡號文皇帝。
187年冬天，曹丕喺沛國譙縣出世。曹丕文武雙全，佢六歲就識得射箭，八歲就識得寫文章同埋騎射。曹丕好鍾意劍擊，佢博覽古今經傳，通曉諸子百家學說。197年，曹丕同亞哥曹昂跟住老豆曹操去攻打宛城嘅張繡，張繡喺投降冇耐突然叛變，曹昂同大將典韋、堂兄曹安民喺宛城戰死，曹丕騎馬成功逃離宛城。
曹丕之後參加咗建安五年嘅官渡之戰，並且參加咗曹操平定北方嘅鄴之戰同埋白狼山之戰。建安十三年，曹丕跟隨曹操南征荊州，並且參加咗好出名嘅赤壁之戰。建安十五年，司徒趙溫搵曹丕做官，但喺曹操認為趙溫咁樣做喺「故以不實」，所以免除咗趙溫嘅官職。
曹操喺建安二十二年立曹丕為魏王世子。建安二十五年，曹操病死，曹丕繼承咗曹操丞相同埋魏王嘅位。之後曹丕逼漢獻帝禪位畀自己，建立魏國，改年號為黃初，並且封漢獻帝為山陽公，允許佢享有皇帝嘅待遇同埋禮儀，並且唔使以臣下嚟自稱。
221年八月，孫權派使者向魏國表示臣服，並且將之前俘虜嘅于禁送返魏國，曹丕派太常邢貞封孫權為吳王。同年四月，漢中王劉備稱帝，建立蜀漢。222年，曹丕見孫權拒絕送自己亞仔到洛陽做人質，於是兵分三路攻打吳國，最後曹丕因為作戰失利而撤軍返曹魏。
曹丕封臧霸做執金吾，剝奪咗佢嘅兵權。224年八月，曹丕親率十萬大軍攻打吳國廣陵，結果畀徐盛起嘅假城嚇到，之後自己嘅龍舟又畀暴風吹到差啲沉船，因此喺十月嗰陣時撤退。225年八月，曹丕又親率十萬大軍攻打廣陵，結果由於江面結冰而無法行軍，最後只好撤退返洛陽。
黃初七年五月十六日丙辰，曹丕病重，立平原王曹叡為太子，並且搵咗曹真、曹休、陳群同埋司馬懿過嚟，叫佢哋喺未來輔佐曹叡。十七日丁巳，曹丕喺嘉福殿嗰度死咗，終年四十歲。佢嘅皇位由曹叡繼承。六月九日戊寅，曹丕落葬首陽陵。
曹叡係曹丕元配甄夫人所生，自細就得到阿爺曹操嘅鍾愛，曹操成日都將佢帶喺自己身邊，並且對佢有好高嘅評價。佢十五歲嗰年俾封做武德侯，黃初二年封齊公，第二年封平原王。由於甄夫人得罪咗曹丕，所以曹丕冇即刻立曹叡做太子，有一段時間曹丕甚至想立另一個仔做太子。
」之後孫權真係選擇咗撤軍。十二月，東吳嘅諸葛瑾同埋張霸攻打襄陽，司馬懿將佢哋做低，征東大將軍曹休亦都喺尋陽做低咗另一支東吳軍隊。227年十一月，曹叡立毛氏為皇后。同年十二月，新城太守孟達作反，曹叡派司馬懿去鎮壓叛亂。
228年正月，司馬懿成功做低咗孟達。同年，蜀國丞相諸葛亮攻打隴西，天水、南安、安定三郡投降諸葛亮。曹叡派大將軍曹真到關右督軍。右將軍張郃喺街亭做低咗諸葛亮，諸葛亮走返蜀漢，原先投降嘅嗰三郡又重新俾曹魏攞返。
234年，諸葛亮喺五丈原病死。曹叡見到呢個心腹大患已經死咗，於是開始享受人生。佢不斷起新嘅宮殿，搞到好多人因為被叫去起宮殿而耕唔到田。楊阜同埋高堂隆呢啲大臣都好反對，曹叡冇聽佢哋嘅意見，但亦都冇罰佢哋。
237年，遼東太守公孫淵作反，佢做低咗嚟打自己嘅幽州刺史毌丘儉。毌丘儉走咗之後，公孫淵自立做燕王，並且整咗自已嘅政府官員同埋年號。第二年，曹叡派太尉司馬懿去打低公孫淵，高句麗亦都派兵幫手。佢哋將公孫淵做低，平定咗成個遼東地區239年正月丁亥，曹叡病重，佢搵咗司馬懿過嚟，叫佢同大將軍曹爽一齊輔佐自己個仔。
南宋繼承咗北宋嘅一套，同北方外族對立，但唔係遼國同西夏對立，而係金國人。南宋打仗一樣都係打唔贏，成日畀人迫到簽和約。南宋同金打過五次仗，喺金人俾蒙古人消滅咗之後，南宋俾蒙古人軍隊攻入首都臨安，南宋喺1279年滅亡。
皇帝係君主專制政治體制之下一個國家嘅最高統治者。中文嘅「皇帝」係由秦始皇帝嬴政所創，攞三皇五帝嘅「皇」同「帝」夾埋一齊，而嬴政就順理成章做咗中國歷史上第一個皇帝。而歐洲嘅「皇帝」係嚟自拉丁文嘅「imperator」或「caesar」，意思係羅馬帝國軍隊嘅最高統治者，之後畀神聖羅馬帝國嘅統治者繼續用，直到19世紀法國開始叫自己嘅君主做皇帝，引起歐洲一啲國家跟風。
為咗維護皇帝尊嚴，對於皇帝相關嘅名稱都有具體規定，例如皇帝嘅命叫「制」，令叫「詔」，皇帝嘅起居、服裝、出行都有專門嘅規定，例如冕服。皇帝自稱「朕」，其他人當面直接叫皇帝做「陛下」、「聖上」或者「萬歲」等、私底下叫皇帝為「聖人」、「官家」、「至尊」、「君王」、「天子」等等。
響1512年佢畀老豆後柏原天皇冊封做皇太子，響1526年後柏原天皇死咗之後佢就登基。但係因為嗰時嘅皇室財政好困難，所以唔可以搞登基儀式。當時嘅皇室窮到要攞佢寫嘅字嚟賣。一直到1536年，由後北條氏、大內氏、今川氏等等名門望族集齊資金，先至搞到登基儀式。
第一次世界大戰，亦有人叫佢做大戰、一戰，同埋完所有仗嘅仗，係一個全球性嘅武裝衝突，主要喺1914年至到1918年嘅歐洲打。由於主要戰場響歐洲，所以又叫「歐戰」。超過九百萬士兵同埋平民死咗。當時世界上大多數國家都捲入咗呢場戰爭，呢場仗對於二十世紀嘅歷史有決定性嘅影響，據估計損失咗1700億美元。
協約國包括法國、俄羅斯帝國、英國，同埋美國。中國響1917年8月14號對德、奧宣戰。佢哋打敗咗同盟國，包括奧匈帝國、德國、鄂圖曼帝國、同埋保加利亞。意大利喺1915年入咗協約國，而俄羅斯就喺1918年3月退出唔打。
戰爭嘅導火線係1914年6月嘅薩拉熱窩事件，戰線主要分做東線、西線同南線，其中西線最慘烈。西線打嘅地方有一系列嘅壕溝同埋堡疊，中間有度叫無人地帶嘅地方隔開。呢啲堡疊由北海一直去到瑞士。呢種用靜態壕溝嚟打嘅仗，對於好多人嚟講界定咗呢場仗。
呢場仗使到四個帝國瓦解，包括奧匈、鄂圖曼、德意志同埋俄羅斯。德國冇晒佢啲殖民地，啲例如捷克斯洛伐克、愛沙尼亞、芬蘭、拉脫維亞、波蘭同埋南斯拉夫等等嘅國家獨立。呢場戰爭嘅開支為大英帝國嘅瓦解搭好咗舞台，亦都使到法國爛成代。
8月1號，德國向俄國宣戰，又向法國發出最後通牒，要求法國保持中立，法國冇回覆佢。8月2號，德國向比利時發出最後通牒，要求比利時畀德軍過境。8月3號，德國向法國宣戰。8月4號，德軍入侵比利時，英國向德國宣戰。
韓戰又叫朝鮮戰爭，中國共產黨叫抗美援朝，係喺朝鮮半島嘅一場仗，真係打嘅時間係由1950年打到1953年，之後淨係停戰。估計死咗過百萬人。係朝鮮民主主義人民共和國政權同大韓民國政權之間嘅戰爭，亦都係美共冷戰嘅爆發點。
要留意嘅係，雕像同浮雕之間條界線係有些少含糊嘅－原則上，浮雕可以按「由塊表面嗰度凸出嚟嘅程度」分做低浮雕同埋高浮雕，一般嚟講，如果雕嗰嚿嘢嘅質量有一半以上係由個表面嗰度凸咗出嚟，件作品就算係高浮雕，而極高嘅浮雕往往同雕像難以清楚分界。
對於呢條問題，廿一世紀初藝術界嘅解答在於「功能性質」呢一點－建築設計可以用嚟整建築物，而陶藝可以攞嚟整食具同容器，建築物、食具同容器等嘅物品都係有實用價值嘅，而相比之下，雕塑作品整咗出嚟淨係可以攞嚟擺同睇－冇乜特別嘅功能，係所謂嘅「純粹藝術」。
力學平衡係牛頓力學上嘅一個概念。如果話一嚿物體處於力學平衡，意思即係話作用喺呢嚿物體身上嘅淨力係 0，而根據牛頓第二定律，淨力係 0 即係表示嚿嘢如果係靜止嘅就會繼續處於靜止狀態。正路嚟講，一個雕塑家會想自己件作品能夠處於力學平衡，噉件嘢先會唔使特登搵嘢撐住都能夠長時間企到喺度唔跌低，而對雕塑作品嘅力學平衡嘅思考可以相當複雜。
要保存雕塑作品，最簡單直接嘅方法係幫件作品加浸鍍膜。鍍膜泛指喺一件物體嘅表面加一浸特製嘅物質用嚟達到某啲目的，喺最理想嘅情況下，一浸鍍膜會係唔會點產生化學反應、而且對溫度同濕度變化唔會有乜大反應嘅隋性物質－唔會同環境入面嘅化合物或者雕塑作品本身起化學反應、唔會因為氣溫變化而變形、唔會因為溶入水裏面而俾雨沖走.
不過雖然話木雕咁古老，木雕作品多數都留存唔到去後世－因為同石雕或者金屬雕比起嚟，傳統嘅木雕係非常之唔襟擺嘅，會腐爛、會受昆蟲破壞、又容易著火。因為噉，木雕就俾一啲雕塑學者稱之為「藝術史上嘅隱藏元素」－木雕技藝廣為流傳，而且相當受歡迎，不過啲作品成日都留唔低，搞到現世嘅藝術史學者難以研究同了解古代嘅木雕藝術。
冰雕係指用冰整雕塑。冰雕常見於北半球緯度比較高嘅地區，例如係東北三省、日本嘅北海道、俄羅斯、北歐以及加拿大等地－呢啲地區冬天嗰陣往往有長時間嘅零下氣溫，會有大量嘅冰同雪積聚，所以嗰頭嘅人就成日都貪得意攞冰雪嚟雕嘢。
兩河流域文明係喺公元前 3,100 至 332 年之間活躍於西亞嘅一個遠古文明，包括咗阿卡德帝國同波斯第一帝國等嘅多個皇朝，地理上嘅特點係身處於兩條大河－底格里斯河同幼發拉底河－之間。兩河流域文明係史上第一個有文字嘅文明，而且有豐富嘅雕塑傳統。
古埃及係另一個喺整雕塑上好出名嘅古文明，活躍於公元前 3,100 至 332 年之間嘅尼羅河流域。古埃及人有高超嘅石雕技術，能夠創造出好似獅身人面像等舉世聞名嘅作品，當中獅身人面像極之巨大，係一個由前髀到尾有成 73 米長、由底到頭頂 20 米高、由正面睇有 19 米闊嘅石灰岩雕像，而古埃及嘅神殿裏面都有大量嘅雕像描繪阿努比斯同芭絲特等古埃及人相信嘅天神。
西人嘅雕塑傳統係喺古希臘嗰陣發展出嚟。古希臘雕塑係喺大約公元前 3,000 年出現嘅，當時嘅人有好多雕像，成日都有用大理石整、擺出各式各樣嘅姿勢嘅女人雕像，而希臘嘅雕塑藝術喺鄰近嘅兩河流域文明同古埃及嘅影響下發展，到咗公元前 650 年左右，古希臘雕塑正式成形，自成一套風格，有各種中至大型嘅雕像，喺神殿俾人擺嚟描繪個樣生得靚嘅少男少女同古希臘人心目中嘅天神，又有雕像係喺墓穴嗰度擺嚟描繪過咗身嘅人，呢啲雕像通常都係油咗顏色嘅，而古希臘式嘅雕塑藝術仲有傳播到去希臘以外嘅歐洲地區。
當時嘅有錢人好興出錢請雕塑家整雕塑作品，又會用雕塑嚟做公眾地方嘅裝飾，整咗大量描繪成年男女以至細路嘅雕塑作品。米高安哲羅係喺 1500 年 1520 年間活躍嘅一位著名雕塑家，喺古典雕塑嘅影響下整咗《大衛像》、《哀悼基督》同埋《摩西像》等多件舉世聞名嘅作品，當中例如《大衛像》就俾話佢喺姿勢上似古典嘅雕像。
而喺呢啲時期佔領嶺南地區嘅百越人都有整雕塑，而且不乏平民化嘅作品。一般嚟講，公元前嘅時期嘅中國雕塑喺風格上嘅一大特徵係冇乜宗教性質嘅雕像－儒教等喺呢個時代佔據咗中國嘅宗教多數都唔興整神靈嘅雕像嚟拜，要去到打後嘅唐朝等嘅朝代先至開始有大型嘅宗教性質雕像。
另一方面，超現實主義嘅風潮興起，呢種藝術講求特登唔跟現實，而呢點同「要畫或者雕到同實物一樣」啱啱相反。上述嘅呢啲藝術革命創出咗現代雕塑－高度抽象化、唔追求「似實物」同埋唔追求學院化嘅新雕塑藝術。現代雕塑到咗廿一世紀初都仲有繼續發展緊。
雕塑嘅地位喺亞巴郎諸教當中係一條好有爭議性嘅問題。簡單噉講，亞巴郎諸教傳統上係堅信一神論，認為宇宙當中除咗上帝之外冇嘢係應該受人崇拜嘅，所以對於拜偶像極之反感，當中伊斯蘭教仲嚴到禁止信徒製作雕像，而伊斯蘭教盛行嘅中東亦都因為噉而喺 8 世紀之後近乎冇嗮雕像藝術。
因為亞巴郎諸教對雕像嘅忌諱，亞巴郎諸教各教喺歷史上都有出現破壞偶像主義，即係指啲信徒出於宗教目的而走去大規模噉破壞雕像，尤其係異教徒嘅宗教偶像。例如係歐洲喺 16 世紀嗰時搞宗教改革，呢場改革涉及對羅馬天主教會嘅不滿，亦引致新教嘅出現，而期間有好多激進嘅信徒都走去破壞羅馬天主教會好興整嘅宗教雕像同浮雕。
壽西斯古係羅馬尼亞前獨裁者、1965年開始出任執政共產黨嘅總書記。任內同西方國家保持唔錯嘅關係，但國內實行獨裁統治同個人崇拜，連老婆埃列娜同個仔都入埋黨嘅政治局，其中老婆重做埋副總理。1989年畀人民推翻，最後同老婆被逮捕槍決，享年71歲，羅馬尼亞共產政權亦都倒台。
葡萄牙，又叫葡國，官方名葡萄牙共和國，係南歐國家。佢響伊比利亞半島西邊，響歐陸來講係最西面嘅。葡國本土隔籬係西班牙，西面就係大西洋。葡萄牙嘅歷史長久，不過國家畀羅馬天主敎敎宗承認係一國嗰時就要等到1143年10月5號。
葡萄牙嘅經濟向來都唔係好好。一般嚟講佢嘅農業重發達過製造業，工業產品雖然好多化工同石油，但最出名嘅係用水松木製造嘅軟木塞，即係酒樽蓋。十五世紀嗰陣葡萄牙有好多殖民地，好似巴西，掌握咗好多原料資源，不過而家大部份殖民地都獨立咗，所以葡萄牙已經冇呢方面優勢。
由於佢平日都幾鍾意寫啲文，所以就自己整返好一套「歌詞大全」。冇幾耐之後就受到吳宗憲嘅欣賞，跟住簽埋七年合約。2000年初期，吳宗憲打算安排手下藝人周杰倫出道做歌星。不過喺佢手度少咗個填詞人，即係由方文山出手搞掂。
方文山同唱片公司簽約之後，一個月人工淨得兩萬蚊新臺幣左右，仲包括參與公司嘅行政工作。不過佢孤身一人響臺北生活都幾難，所以初頭便要揸住部電單車往來桃園、臺北兩地。2007年3月，周杰倫同唱片公司嘅合約到期之後，仲包括方文山、楊峻榮兩人，共同開辦杰威爾音樂到而家，呢間唱片公司個名即係出自佢哋三人英文名嘅嘜頭。
籃球係一種由兩隊參與嘅球類運動，每隊派出5個球員。目的係將波射入對方球籃攞分，而且要阻止對方攞波同攞分。球員可以將波向任何方面傳、投、拍或者運，但係要受到下列規則嘅限制。但係籃球比賽嘅形式有好多款，就以而家流行嘅街頭三人籃球為例，係3打3嘅比賽，更加講究個人技術。
籃球係由一個加拿大籍嘅美國麻省青年會學院牧師奈斯密夫博士喺1891年發明。由於嗰度有一個又長又凍嘅冬季，極之唔啱打美式足球或者棒球咁嘅室外運動，於是有人就叫奈斯密夫博士發明一種可以喺室內玩嘅運動，奈斯密夫博士唔希望佢發明嘅運動會好似美式足球噉咁易受傷，亦覺得好似足球咁可以透過大力嘅射門增加入球機會並唔係咁好，於是就發明咗籃球，並有13條規則。
喺一場比賽入面，球證會首先喺中圈入面進行跳波，只要有其中一方嘅跳球球員拍到個波，場波就會開始。球員要用一切合法嘅方法，將個波放入籃。籃球規則講明，球員只可以用手打波，但唔可以用拳打，而蓄意用下肢掂波更加係違例。
有時雙方球員會同時爭奪籃球，又或者喺籃球規則中未能判斷控球權誰屬嘅情況下，球證會判雙方球員跳波。以往跳波會喺最近嘅中圈或者罰球圈進行，由2003年開始，國際籃球規則開始採用球權輪替法，以加快比賽節奏。
中國，一詞出自本位主義思想家，將自己住嘅地方比作「天下中心」，又稱中原。由黃河一帶興起古代文明，後經過幾千年改朝換代同對外戰爭，最後統一成為今日中華人民共和國同而家未被國際承認嘅中華民國，而合計嘅國土面積係全球第三大國，貼近加拿大同俄羅斯。
「國」最初嘅意思係天子、諸侯所居住嘅築城嘅地方，更遠統治嘅地方稱「野」，「國」對天子可指京畿，好似「國人暴動」。當然諸侯方面亦可以用「國」。好似懿公好養鶴，鶴有祿位，狄人入侵，「國人不出戰」，招致滅國。
隨住歷史嘅發展，各政權嘅直接統治範圍不斷擴大，至春秋「國野」已逐漸不分，原先稱「野」嘅地方亦可以叫「國」，「國」指代嘅範圍就係噉逐漸擴大。隨住兼併更加劇烈，進而秦統一各國，「國」嘅概念開始趨向於「地方」、「地帶」，好似「北國」、「南國」、「水鄉澤國」、「雪國」。
中國係世界文明最早嘅發源地之一，亦係人類歷史上自己創建文字體系嘅文明之一。中國文明嘅歷史至少可以講到四千幾年之前，有文字記載嘅歷史亦有三千幾年。喺大概公元前二十世紀，中國進入咗世襲王朝嘅階段，總共經歷咗夏朝、商朝、周朝、秦朝、漢朝、晉朝、南北朝、隋朝、唐朝、宋朝、元朝、明朝同清朝等等，喺朝代交替嘅時候重經歷過好多動亂同埋分裂時期，有春秋戰國時期、三國時期、五胡十六國時期、五代十國等等。
黃美棋係香港影視演員，喺香港出世，祖籍台山。舊時係香港童星，出名角色係電影《行運一條龍》嘅「小芬女」，曾經係香港電視網絡及亞洲電視合約女藝員，當中喺電視劇《大眾情性》做第二女主角，2017年開始做咗無綫電視非合約藝員，2021年正式加入無綫電視。
詹納喺英國告羅士打郡貝克利出世，喺九個兄弟姊妹中排第八。佢嘅父親係巴克利嘅牧師史提芬.詹納，所以佢有好好嘅教育基礎。14歲嗰年，佢跟外科醫生 Daniel Ludlow 學醫，學到好多外科醫生嘅經驗。
天花喺現代幾乎絕跡，不過喺當年係傳染性好高嘅致命疾病。詹納聽人講牛痘會傳俾人，但係中過牛痘嘅人唔會有天花。佢喺1796年5月同一個揸奶女工 Sarah Nelmes 談論佢手上嘅出疹問題，佢診斷出係牛痘而唔係天花，而Sarah證實佢嘅一隻牛最近有牛痘。
詹納意識到呢個係佢測試牛痘對未感染天花嘅人嘅保護作用嘅機會。佢揀咗佢庭園師傅嘅八歲仔占士.菲士，喺5月14日喺James嘅手臂上劃咗個傷口仔，然後將Sarah手上嘅疹子漿液搽喺占士度。幾日之後，占士就有輕微嘅牛痘病徵，但係一個禮拜之後就好返。
三國時期，東吳名醫董奉晚年為百姓醫病唔收診金同埋藥錢，但要求病人好番之後一定要上山種植杏樹，叫做「康樂杏」，後嚟，「杏林」就用嚟指「醫學界」。華佗同扁鵲皆為古代名醫，後世讚美醫生時，成日會講「華佗再世」、「扁鵲復生」。
但係近幾十年，佢嘅生態環境亦因為經濟起飛而受到好嚴重嘅破壞，例如道路建設、水壩、城市建造、農業開發、大規模斬樹、火災、採礦、開採石油、氣候變化等，繼而一個又一個嘅大片森林消失，因為水土流失嘅關係而導致河邊或山區地勢變形。
毛澤東，字詠芝、或字潤芝、潤之，筆名子任，湖南湘潭韶山人，政治人、軍人，中國共產黨、中國人民解放軍、中華人民共和國嘅締造者同埋領導人之一，1943年開始擔任中共黨主席到死，喺20世紀嘅中國同世界影響好大。
中國搞緊文化大革命嗰陣，中國民眾對毛澤東嘅個人崇拜達到極點，中國大陸差唔多個個都拎住本毛主席語錄學毛澤東思想，嗌「毛主席萬歲！」。響中國各地嘅建築，甚至係野外都寫咗呢句口號。連上 Google Map都可以睇到中國新疆一處野外嘅露天巨型標語。
廉政公署，俗稱「老廉」，係香港一個專門打擊貪污嘅獨立執法機構，響1974年2月14號成立，香港主權移交前全名叫做總督特派廉政專員公署。直至到公署成立，香港政府部門貪污問題好嚴重，尤其係負責執法嘅警隊至嚴重，根本無部門可以對抗貪風，因此當時香港總督麥理浩先至會建立廉政公署。
未有公署之前，警隊都曾經有一個反貪污小組，但係鑑於警隊貪污嚴重，如果對某人作出調查，有機會連調查員自己亦會被揪出嚟，因此佢嘅效力實際上只係好細。而事實上，唔少警員亦因為各種原因而被逼對貪污妥協，加入行賄同受賄嘅行列。
廉政公署成立初時，民眾本來對廉署冇任何期望，事關過去政府有關反貪污嘅行動都係以失敗告終。但係呢次成立廉政公署，由於係直接向港督負責，因此喺行動上得到唔少方便，以致好快就喺民間建立聲譽同埋威信。但初期對於警隊嘅調查，由於牽連甚廣，令到警隊內人心惶惶，最終引起警員嘅不滿，因此當時廉署人員成日同警員發生衝突。
高比拜仁喺賓州費城出世，係前費城76人籃球員祖拜仁唯一嘅仔。高比話，佢3歲已經識打籃球。6歲時，佢哋一家移居意大利，而佢阿爸亦開始佢嘅職業籃球生涯。高比逐漸適應意大利嘅生活方式，並且能夠講一口流利嘅意大利話，更曾經認為意大利係佢第二個家。
1分、10.4籃板、5.2助攻嘅成績，成為當年賓夕凡尼亞州年度最佳球員。喺呢一年，佢亦帶領球隊打出32勝3負佳績，攞到42年來第一個州冠軍，佢喺高中球季累積嘅2883分，更打破名宿張伯倫保持咗40年嘅紀錄。
佢喺美國大學入學試中1080分嘅成績本來可以保證佢擁有好多一流大學──包括北卡羅萊納大學或杜克大學嘅籃球獎學金，但係，高比最終放棄佢原來嘅計劃，繞過大學籃壇直接進入NBA。作為歷史上第一個噉做嘅後衛，高比呢個大膽決定喺當時亦引起廣泛爭議。
高比喺1996年嘅NBA選秀大會俾夏洛特黃蜂以第13名選中，隨即喺1996年7月11號被交換到洛杉磯湖人。由於高比曾經喺Adidas嘅ABCD訓練營着過143號波衫，因此加入NBA之後，就將三個數字加埋，「8」號就成為佢第一個波衫冧巴。
澳洲日係澳洲嘅國慶日。喺每年嘅1月26號，官方紀念1788年英國皇家海軍上將亞瑟．菲臘踏足澳洲後一個禮拜之後，終於喺雪梨搵到合適定居地點開闢殖民地，並喺當年1月26號舉行升旗儀式宣佈澳洲東岸為英國屬地。
但澳洲日最初並唔係指1月26號，而係1915年7月30號全國為第一次世界大戰舉行嘅籌款日嘅稱呼，而將每年嘅1月26號定名為澳洲日嘅過程漫長，去到1946年至全國各地統一稱為澳洲日，更要到1994年至定為公眾假期，而去到近年仍然係充滿爭議。
早喺古代嘅希臘同羅馬，已經有人估計有一片神秘嘅未知南方大陸等待被人發現。1606年，荷蘭航海家威廉．揚松抵達依家嘅澳洲昆士蘭約角半島，係史上首次有歐洲人登陸澳洲。之後，相繼有唔同嘅荷蘭人去澳洲探險，佢哋稱為「新荷蘭」。
佢哋探索北岸、西岸同南岸，但普遍都認為澳洲嘅環境貧瘠險惡唔適合歐洲人長期定居。一直去到1770年4月，英國航海探險家兼皇家海軍上尉占士曲船長去到澳洲雪梨植物灣登陸，隨後沿住海岸線北上，發現東岸土地肥沃同其他地方唔同。
但其實喺兩年前，佢離開英國出發探險之前，佢收到海軍部嘅密令，指示佢一旦發現合適開闢商埠嘅地點，要以英國國王之名宣告為屬地。但如果當地有土著，就要得到土著同意嘅前題下先好咁做。而當佢去完澳洲返到英國之後，佢表示自己喺1770年8月依家昆士蘭嘅一個島上面舉行升旗屬領儀式，宣佈成個東岸成為英國屬地。
1776年北美洲13個殖民地宣佈獨立並聯合成為美國，仲同英國開戰。自此，佢哋停止接受英國向佢哋發配罪犯流放，英國嘅監獄亦慢慢迫爆。喺英國，曾經有份參與占士曲船長探險澳洲東岸嘅船員就建議，可以喺新南威爾士開闢殖民地流放罪犯，更加可以畀喺美國獨立戰期間效忠英國嘅人前往開拓新家園，而且新殖民地仲可以提供英國喺亞洲同太平洋貿易嘅機會。
船隊用咗大半年時間，終於喺1788年1月18號抵達雪梨植物灣，但佢哋好快就發現植物灣淡水水源有限，地點空曠缺乏天然屏障，而且港灣水深淺薄令大船難以近岸停泊上落貨物。種種情況都令植物灣唔適合用嚟開闢做新殖民地，所以佢哋決定離開植物灣去搵更加適合嘅地點定居。
菲臘船長喺22號北上去搵十幾年前占士曲船長去過嘅積臣港視察，發現嗰到港口優良水源充裕。喺24號早上，菲臘船長返到植物灣下令船隊準備遷移到積臣港，但同一日，船隊見到植物灣對出海面有兩首船隻，而且船身懸掛法國旗幟。
但當時海灣風向相反，水流急速，兩隻法國船並冇駛入植物灣。第二日，天氣欠佳，但菲臘船長仍然決定首先離開植物灣前往積臣港，同時叮囑船隊其餘船隻喺天氣轉好之後盡快出發，而兩隻法國船隻亦因為天氣原因冇駛入植物灣。
最後，喺1月26號早上，天氣變好，法國船隻駛入植物灣，而英國其餘船隻就離開植物灣前往只有十幾公里外嘅積臣港。去到當日傍晚喺積臣港，菲臘船長喺其他船員陪同下主持儀式，英國旗升起，全體舉杯祝願英國國王身體健康，祈求新殖民地昌盛，同時意味住英國管治率先正式開始，澳洲開埠。
1914年，當時澳洲作為大英帝國嘅自治領，喺英國8月4號對德國宣戰嘅一刻 ，就意味住澳洲自動加入戰爭，而澳洲政府亦旋即徵召志願軍參加作戰，民間更自發唔同嘅籌款活動支持。隨住戰事延長同發展，民間開始發起大型特定籌款主題日。
第一次主題日係1915年5月15號為比利時國家救濟基金籌款嘅「比利時日」。之後，一位有四個仔參戰來自新南威爾士嘅婦女有見及此，就向州長建議發起「澳洲日」。同年嘅7月30號就定為澳洲日為紅十字會籌款，亦係首次全國舉辦嘅澳洲日。
早年官方係完全唔重視1月26號，而且澳洲歷史上唯一一次軍事政變成功推翻政府又咁啱係喺1808年1月26號開埠20週年發起。最初慶祝1月26號就基本上只限於新南威爾士民間，尤其係新移民同釋囚，而且當時唔叫「澳洲日」，而係叫「開埠日」或者「首次登陸日」。
要澳洲各地聯合慶祝開埠嘅過程漫長。因為英國人喺歷史上係唔同時間去澳洲唔同地方開闢唔同嘅殖民地，而新南威爾士亦分割出唔同嘅獨立殖民地，所以澳洲各地有各自嘅紀念日。再加上早年澳洲人對英國嘅身份認同，多重原因都令1月26號需要好長時間，去到1935年，先獲得新南威爾士以外嘅政府接納為共同嘅官方慶祝日子，而且更加要到1994年先至全國統一定當日為公眾假期。
而名稱方面，同樣因為澳洲複雜嘅歷史背景，導致唔同社群、唔同地方，對1月26號有唔同嘅稱呼。過去最普遍嘅稱呼係「開埠日」，亦曾經有州議會將「開埠日」依個名稱寫入法律。即使1946年各州政府共同以「澳洲日」之名慶祝1月26號之後，民間仍然維持使用「開埠日」依個名稱直到1950年代。
而喺1938年，即係各州首次共同慶祝1月26號之後嘅第三年，澳洲原住民第一次聯合喺1月26號舉行「哀悼日」抗議。自此之後，要求更改澳洲日慶祝日期嘅呼籲亦越來越大，部份縣市區議會近年更拒絕慶祝澳洲日，而「入侵日」、「幸存日」等名稱亦先繼出現。
香港開埠日，又叫香港日或者香港節 係一個每年都有嘅週年日，係指英國同大清政府嘅代表簽訂咗《穿鼻草約》之後，喺1841年1月26號，正式將香港殖民成為一個自由港，史稱「香港開埠」。另外，之前嘅殖民地政府冇將依日列為法定假期，而依家嘅特區政府都一樣冇。
為咗嘗試結束英國同大清之間嘅第一次鴉片戰爭，英國全權代表義律同大清欽差大臣琦善，兩位代表英清雙方經過一連串嘅談判之後，喺1841年1月達成咗一份名為《穿鼻草約》嘅臨時協議。其實義律早一年之前，已經收到佢上司巴麥尊勳爵嘅指示，要求佢獲得一啲可以經商貿易嘅島嶼，而且知道巴麥尊勳爵更想要上海旁邊嘅舟山島，但義律最後都係要求咗同確保咗將割讓香港嘅呢個條件，納入咗喺《草約》入面嘅其中一個條款裏面。
《草約》細節公開之後嘅四日，皇家海軍上尉卑路乍坐住戰艦硫磺號號測量香港島，並喺第二日25號朝早8點15分登陸，但佢當時冇正式將香港島屬領。不過，佢嗰時宣佈佢哋「真誠信納自己係第一批屬領者」，而且佢哋舉杯歡呼三聲祝願維多利亞女王身體健康。
最終，海軍準將伯麥，喺海軍中隊其他軍官陪同下，喺1月26號，喺上環水坑口旁邊舉行正式屬領儀式，因此個到之後又稱為「屬領角」。當時，皇家海軍陸戰隊嘅士兵進行名為「歡樂之火」嘅嗚槍禮，而軍艦就發射皇家禮炮。
但紀念活動唔只限於喺香港，喺外國有眾多流散香港人居住嘅大城市亦都有舉辦開埠日活動，例如布里斯本、倫敦同墨爾本。除咗歷史展覽同講座之外，香港街頭小食攤位、小型香港音樂會以及其他文化活動亦都可以喺依啲海外嘅開埠日活動入面見到。
為咗慶祝開埠金禧紀念，香港郵政發行香港歷史上首個紀念郵票。但因為港府當時唔夠時間另外預備一個特別設計嘅郵票，所以就決定喺當時嘅兩仙通用郵票上面，以加蓋形式印上「1841 Hong Kong JUBILEE 1891」嘅英文字句，即係解作「1841 香港禧年 1891」，來解決問題。
套郵票隨即受到廣泛歡迎。但由於發行上限只有五萬張，再加上排隊等候購買郵票嘅人士眾多，等候人士變得絕望並引發衝突。最後，混亂導致多人受傷同三人死亡。死者分別係一名荷蘭裔水手被刺死，另外兩名葡萄牙裔顧客被踩死。
除咗發行金禧郵票外，香港各地仲舉行咗一系列嘅其他慶祝活動。維多利亞港嘅軍艦鳴放皇家禮炮致敬。跑馬地快活谷進行閱兵儀式。聖公會同天主教座堂進行特別崇拜。香港大會堂舉行公眾舞會。德國會所舉行音樂會。亦有唔同嘅體育比賽，其中包括木球同射擊比賽。
香港郵政為咗慶祝開埠一百週年紀念，特別發行咗一套六款嘅紀念郵票。依套郵票以唔同嘅本地景點同風景為特色，展示香港作為英國殖民地過去100年嘅發展。套郵票係本地設計，並最初打算提早喺1940年10月發行，但因為延誤關係，最後喺第二年嘅2月26號先至開售，啱啱好過咗一百週年一個月。
開埠日嘅「埠」字，會意兼形聲，係由「土」字邊，加上一條連接土地而本意代表階梯嘅「阜」字組成，發音「阜」，係描述本身可以畀船隻停泊嘅「碼頭」。「埠」字之後又引申為商船貿易往來進行生意買賣嘅港口，再繼而解作大城市。
而香港方面，1997年之後早期，香港部份官方文件仍然會使用「was founded」、「founding」或者「foundation」，去作為香港開埠嘅對應英文用字描述，例如法庭判詞、立法會紀錄等等。
英文「found」一字本身源自拉丁文名詞「fundus」演變而嚟。本意係指「底部、基礎」，之後變為拉丁文動詞「fundāre」，解作「為一件事物奠定基礎」，再經由古代法文單字「fonder」傳入英文。
社會係個和製漢字，日文叫しゃかい，係明治期間日本結合英文同埋古漢語既「集會結社」既意思而創造出嚟。晚清期間，嚴復曾經想將「社會」同埋「社會學」呢啲和製漢字，用漢語「群」同埋「群學」取代，但係冇乜人睬佢。
《紅樓夢》書內提及《情僧錄》、《風月寶鑒》、《金陵十二釵》，乾隆四十九年甲辰夢覺主人序本題為《紅樓夢》，第一次活字印刷之後，《紅樓夢》就取代《石頭記》成為通行嘅書名。長久以嚟，一般認為前八十回係曹雪芹所作，後四十回由高鶚所補，有人認為程偉元寫。
紅樓夢起首講女媧煉石補青天，只留低一塊未用。石頭煉過，亦有靈性，心思思，想墮紅塵。於是乎求一道一僧，幫手成願，兼且刻上通靈寶玉。而之後咁啱，神瑛侍者以甘露澆灌絳珠仙草，仙草起死回生。仙草得靈性，修得女身，自己無仙露，願以一生眼淚報恩。
神瑛侍者動心下凡，絳珠仙草，聞訊亦下凡。僧道二人為了結此案，夾帶靈玉。絳珠仙草轉生林黛玉，神瑛侍者轉生賈寶玉，而賈寶玉含住通靈寶玉出世。賈寶玉曾入夢遇仙女，遊於太虛幻境，看過金陸十二釵各冊，詩中預言紅樓夢中，各女子如何薄命。
三國演義係明朝作家羅貫中寫嘅章回小說，叫《三國志通俗演義》，不過亦有人認為係施耐庵寫，宜家民間流行嘅係清朝毛崇崗120回編改本，叫毛本，係宜家大家所知嘅《三國演義》，羅貫中版係嘉靖壬午本，寫咗240回。
《三國演義》同三國時期故事傳說對東亞文化有好深影響。中國古代有關三國時代詩詞歌賦就多到數都數唔晒，用三國故事嘅評書、戲劇同埋其他口頭說書作品多不勝數。而且呢啲作品同《三國演義》互相借鑒，形成咗了獨特嘅文化。
直到今時今日，三國故事劇集，漫畫，書籍，遊戲重係歷久不衰。《三國演義》響中國文化有好深痕蹟。唔少人都借三國故事，故事人物各刻劃，用響今日咁激列競爭。呢本書有人褒，有人貶，爭拗無時停。但係無論點都好，人對演義演譯已經根深蒂固，好難有乜改變。
《唐吉訶德》，或者譯成《吉訶德大人》，係西班牙作家塞萬提斯向1605年同1615年分成兩部分出版嘅反騎士小說。故事背景係一個早就無騎士嘅年代，主角唐吉訶德幻想自己係個騎士，因而做出種種匪夷所思嘅行徑，卒之從夢幻入邊醒返。
於是乎，原來「唐吉訶德」由諷刺沈迷騎士小說，嘲諷嗰啲不自量力、脫離現實、自以為係一代大俠嘅呢類阿Q型人物，其象徵符號意義不知不覺逐漸轉化，而今經已多被用來指嗰啲勇敢堅持自己理想，敢於挑戰社會不合理現象、不顧眾人嘲笑仍然堅持一己信念嘅人物。
《唐吉訶德》嘅產生係一個時代嘅產物。西班牙經過光復戰爭，顛覆同驅逐咗阿拉伯人嘅統治，完成咗國家嘅統一，同時又依靠其龐大嘅騎士隊伍，雄霸歐洲，遠征美洲，造就咗西班牙嘅「黃金世紀」。呢個時期，西班牙嘅文學亦都繁榮發展起身，田園小說、流浪漢小說、騎士文學同戲劇等各大流派爭奇鬥豔。
騎士文學喺西班牙曾經風靡一時，各種作品層出不窮。別林科夫話「騎士小說表現出對個人人格嘅愛護同尊重，為壓迫者同被壓迫者犧牲全部力量甚至自己生命嘅勇敢精神，將女子作為愛同美向塵世嘅代表。」騎士文學對於衝破中世紀神學禁欲主義嘅束縛、對人性嘅解放具有極大嘅進步意義。
之不過隨著後來封建經濟嘅解體同火槍火炮向軍事上邊嘅使用，騎士文化變得越來越不合時宜，十五世紀開始出現一批打家劫舍、殺人越貨嘅強盜騎士，騎士文學開始變得愈發庸俗化。塞萬提斯生活嗰時，西班牙重流行五六十部粗製濫造、荒謬愚昧嘅騎士小說，為咗呢件事，塞萬提斯決定創作《唐吉訶德》，「將騎士文學嘅地盤冚唪唥摧毀晒」，佢沿用騎士作為主角嘅寫作形式，講騎士制度、騎士精神漫畫化，其小說出版之後，西班牙嘅騎士小說亦都隨之崩潰。
第一部後半段嘅劇情。佢搵到隔離嘅桑丘·潘沙做其侍從，重應承畀佢做總督。主僕兩個人偷偷出門，一路上做咗好多荒唐可笑嘅傻事，將風車當成巨人、將旅店睇成城堡、又將羊群當成敵人，重打倒差佬、放咗一班好惡嘅監犯，反而被監犯搶嘢，爭啲無命，被人用籠、牛車帶返屋企。
第二部嘅劇情。兩人經過薩拉戈薩，重參加咗幾場當地辦嘅比武，被公爵夫婦請到城堡，桑丘正式做總督治理海島，實際上係公爵夫婦專登整蠱佢哋兩個。其隔離加拉斯果先後扮成鏡子騎士、白月騎士，念著用騎士道嘅決鬥打敗唐吉訶德，打醒佢。
明治時代喺1868年開始嗰陣，日本開始變成現代化國家，但重未有任何可以叫做「國歌」嘅歌曲。1869年，當時喺橫濱做嘢嘅英國駐日大使館護衛隊步兵營軍樂隊隊長約翰·威廉·芬頓聽講日本冇國歌，佢向薩摩藩軍樂隊隊員介紹英國國歌《天佑吾王》。
1876年，大日本帝國海軍軍樂長中村祐庸提出《恭祝天皇陛下樂譜改訂之儀》，唔要《君之代》。1877年，日本爆發西南戰爭，芬頓任期屆滿歸國。1880年，《君之代》由宮內省式部職雅樂課伶人奧好義作曲，宮內省式部職雅樂課一等伶人林廣守撰定，德國音樂家弗蘭茲·埃克特加上西洋風和聲。
1893年8月12日，文部省公佈《祝日大祭日歌詞並樂譜》，收錄《君之代》等歌曲。《祝日大祭日歌詞並樂譜》記載《君之代》詞為「古歌」，作曲者為林廣守。大日本帝國海軍喺1914年施行嘅《海軍禮式令》採用《君之代》為國歌，《君之代》從此變咗日本事實上嘅國歌。
舊陣時被稱之為「江戶」，明治時代開始變成日本嘅重心。1943年7月1號，東京重新劃分，東京府同埋東京市合併做東京都，東京都今日嘅範圍自此定咗落嚟。1947年，東京都正式誕生。包括23個特別區、26個市、1個郡、5個支廳、8個町、5個村。
東京都區部有JR東日本嘅環狀山手線，呢條線連結東京站、上野站、池袋站、新宿站、品川站等等重要嘅鐵路樞紐。山手線東側同京濱東北線、橫須賀・總武快速線同上野東京線並行，而西側就同崎京線同湘南新宿線並行。山手線嘅內側有中央線快速、中央・總武緩行線之外，仲有東京地下鐵同都營地下鐵13條多個方向嘅地鐵路線共同組成縱橫交錯嘅鐵路網絡。
除咗東京地下鐵大部分路線網都喺區部入面，小田急電鐵、京王電鐵、京急電鐵、京成電鐵、西武鐵道、東急電鐵、東武鐵道等等大手私鐵嘅路線都有進入到區部並且多數主要路線都同山手線接駁。另外東武依勢崎線雖然有超過100公里嘅長途路線，不過就冇接駁到山手線，為咗確保便利性，喺1962年佢同地下鐵日比谷線喺北千住站開始互相直通運行。
北千住站係山手線以外嘅區部最多乘客使用嘅車站，有五條路線喺呢度設站。大手私鐵之中唯一喺東京都內冇自社路線嘅相模鐵道喺2019年開業嘅相鐵・JR直通線可以直通到新宿站。另外，喺首都圈開業嘅第三部門鐵道筑波快綫去到秋葉原站，係屬於放射鐵路網嘅其中一條路線。
《日本書紀》提過渡島，更提到同阿倍比羅夫有接觸，喺奈良時代同平安時代已經同出羽國做交易。當時嘅居民同東北地方北部嘅居民一齊俾人叫做蝦夷，呢兩班人可能係同一個民族，而且更加可能就係而家重喺北海道生活緊嘅阿伊努族嘅祖先。
1869年七月設置北海道開拓使之後，就開始開拓北海道。1882年又廢埋開拓使，設函館縣、札幌縣同根室縣三個縣嚟取代前者。只係過咗四年，到1886年又取消埋呢三個縣，再改做北海道廳。由於明治政府嘅政策令到好多日本人由全國各地移居嚟北海道，一時之間開拓嘅工作喺北海道周圍都進行緊。
2000年，按北海道內總生產嘅產業構成比率計，第一級生產佔3.3%，第二級生產佔22.4%，其餘就係第三級生產，達到76.7%。同全日本嘅數據嚟相比，北海道第一級生產同第三級生產嘅比率較高，第二級生產特別係製造業嘅比率就較細。
富士山係日本嘅最高峰，係一座睡火山，亦有人話係活火山，喺本州中部山梨縣同靜岡縣嘅交界，管理上屬富士箱根伊豆國立公園範圍。2002年8月，日本重新測量呢一座山，確定呢座山高3775.63公尺。富士山頂成個冬天都積雪，直至第二年嘅六、七月先至溶。
理論時區以被15整除嘅子午綫為中心，向東西兩邊延伸7.5度，即係每15°劃分一個時區，即係理論時區。理論時區嘅時間採用其中央經綫嘅地方時。所以每差一個時區，區時相差一個鐘，相差幾多個時區，就相差幾多個鐘頭。
日本標準時間係喺1886年7月13號公佈嘅明治19年勅令第51號《本初子午線經度計算法及標準時之件中制定》。1888年1月1號起，將東經135度嘅時間確定為日本標準時間，以東經135度線為日本標準時子午線。
世界協調時間係由幾個國家嘅授時天文臺一齊發起嘅，到1963年由國際電訊諮詢委員會嘅第374號建議正式公佈實行。建議付諸實行之後，世界協調時間作過幾次調整，直到1972年為咗簡化調整程序而引入閏秒為止。
雖然條公式望落好似好簡單，但係計算方法其實並唔統一，例如，喺城市規劃，美國同加拿大通常係計每英畝或者每公頃，而公園、路面等等唔會有人住係地算唔算入 ｢範圍｣ 入面亦可以有唔同理解，以致就算係同一個國家，唔同城市嘅人口密度亦可能比較唔到。
宗教係一種人類文化現象，世界上有好多唔同形式嘅宗教，每一個宗教喺佢哋嘅信仰、教義、習俗、禮儀、價值觀、道德觀同社會規範等等，各方面都有唔同嘅要求。由於每一個宗教都對宗教都有唔同定義，而幾乎每一個定義都受到質疑或者反駁，有啲宗教嘅定義甚至會否定其他宗教定義，所以宗教係乜呢個問題，實在無一個一致公認嘅答案。
中文嘅「宗教」，「宗」即係尊崇，「教」即係解釋點做，而將個「宗」同個「教」呢兩個字合埋一齊變成「宗教」，最早就源自佛教禪宗開始，至於英文嘅religion，原本意思係指人同神之間，有限嘅存在物同無限嘅至上關係。
所以原本「宗教」同英文嘅「religion」其實係兩樣嘢。不過後來由於研究呢樣嘢嘅學者喺全世發現越來越多唔同形式嘅宗教，已經唔可以再一概而論咁話乜嘢乜嘢先係宗教或者religion，於是「宗教」同英文嘅「religion」嘅定義就變得越來越廣泛，因為「宗教」同英文嘅「religion」就變成相應詞，而且同步發展，而家中文嘅「宗教」同英文嘅「religion」係一樣解。
傳統上對宗教嘅理解，都會歸結做對一啲神靈、上帝、神仙作為信仰嘅中心基礎，呢種以神道作為信仰中心，多數涉及祖先或者萬物有靈，不過亦有唔涉及神，例如佛教嘅法，道教嘅道，印度教嘅梵，呢啲叫「終極實在」，都屬於一種信仰對象。
而呢個「終極實在」會作為一個崇拜對象，喺每個宗教都有唔同定義，但共通點都係會將呢個崇拜對象神聖化，而呢啲宗教都相信呢個世界之外會有一種神秘力量或者主宰，以追求認識呢種神秘領域為目的，根據佢哋對呢種神秘領域嘅見解，而構成各種生活約束。
心理學將宗教視為一種精神需要，人除咗要滿足現實生活之外，精神上都需要寄託，尤其是一啲仲未有辦法用科學方法解釋嘅嘢，只有當做一種超驗，以直覺去感受同理解，但呢種體驗又唔可以証明。好多宗教都有呢種特質，就係強調要有信心，根據信仰者自己對宗教嘅理解，以個人主觀經驗同感受確定信仰。
好多時大前提都係早已經肯定咗某一種宗教定義，而認為自己宗教或者宗教派系係最完備同聖潔。喺信徒心目中，呢啲個人神秘經驗係無可否認，真實，無得拗。呢種以心理作為基礎嘅信仰，由於係基於頑固意志，信仰對象都係神聖不可侵犯，所以通常會有好強排他性。